ai4bharat/Pralekha huggingface dataset:
आरोग्य आणि कुटुंब कल्याण मंत्रालय
भारतात सलग दुसऱ्या दिवशी 1 लाखांहून कमी दैनंदिन नवीन रूग्णांची नोंद
भारतातील सक्रीय रुग्णांची संख्या 57 दिवसांनंतर 13 लाखांपेक्षा कमी
गेल्या 24 तासांत सक्रिय रूग्णसंख्येत 72,287 ची घट
दैनंदिन उपचारांनंतर बरे होणाऱ्या रुग्णांची संख्या, दैनंदिन नोंद होणाऱ्या रुग्णांपेक्षा सलग 27 व्या दिवशी अधिक
रुग्ण बरे होण्याचा दर वाढून 94.55% वर
दैनंदिन पॉझिटिव्हिटी रेट कमी होत असून, तो 4.66%;, हा दर सलग 16 दिवस 10% पेक्षा कमी
गेल्या 24 तासांत 27.7 लाखांपेक्षा जास्त लसींच्या मात्रांचे वितरण
नवी दिल्ली, 9 जून 2021
गेल्या 24 तासांत, भारतात 92,596 इतक्या दैनंदिन नव्या रुग्णांची नोंद झाली आहे. गेल्या सलग दोन दिवसात देशभरात एक लाखांहून कमी नव्या रुग्णांची नोंद झाली आहे. हा केंद्र आणि राज्ये/केंद्रशासित प्रदेशांच्या निरंतर आणि एकत्रित प्रयत्नांचा परिणाम आहे.
भारतात सक्रिय रुग्णसंख्येमध्ये सतत घट होत आहे. देशातील सक्रीय रुग्णसंख्या आज 12,31,415 इतकी नोंदवली गेली. सलग नऊ दिवसांपासून रुग्णसंख्या 20 लाखांपेक्षा कमी आहे.
गेल्या 24 तासांत रुग्णसंख्येत 72,287 ची घट नोंदवली गेली आहे आणि सध्या देशातील एकूण सक्रीय रुग्णांपैकी केवळ 4.23% रुग्ण उपचाराधीन आहेत.
भारतात दैनंदिन बरे होणाऱ्या रुग्णांची संख्या, दैनंदिन नोंद होणाऱ्या नवीन रुग्णांच्या संख्येपेक्षा सलग 27 व्या दिवशी अधिक आहे. गेल्या 24 तासात 1,62,664 रुग्ण बरे झाल्याची नोंद झाली.
दैनंदिन नव्या रुग्णांच्या तुलनेत, गेल्या 24 तासांत 70,068 रुग्ण बरे झाल्याची नोंद झाली आहे.
या महामारीचा संसर्ग सुरू झाल्यापासून आजपर्यंत 2,75,04,126 नागरीक कोविड -19 या आजारातून बरे झाले आहेत आणि गेल्या 24 तासांत 1,62,664 रुग्ण बरे झाले आहेत. रुग्ण बरे होण्याचा दर सतत वाढता कल दर्शवत असून तो 94.55% इतका आहे.
गेल्या 24 तासात देशभरात एकूण 19,85,967 चाचण्या करण्यात आल्या आणि आतापर्यंत भारताने एकूण 37 कोटी  चाचण्या पूर्ण केल्या आहेत.
देशभरात एकीकडे चाचण्या करण्याचे प्रमाण वाढविण्यात आले आहे, परंतु साप्ताहिक पाँझिटिव्हिटी दरात सतत घट दिसून येत आहे. सध्या साप्ताहिक पाँझिटिव्हिटी दर 5.66% वर आहे तर दैनंदिन पाँझिटिव्हिटी दर आज 4.66% आहे. आता सलग 16 दिवस हा दर 10% पेक्षा कमी राहिलेला आहे.
राष्ट्रव्यापी लसीकरण मोहिमेअंतर्गत देशभरात राबविल्या जाणाऱ्या कोविड -19 लसींच्या मात्रांच्या एकूण संख्येने आज 23.90 कोटींचा टप्पा ओलांडला आहे. गेल्या 24 तासांत 27,76,096 लसींच्या मात्रा देण्यात आल्या.
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार एकूण 23,90 58,360 लसींच्या मात्रा 33,44,533 सत्रांद्वारे देण्यात आल्या आहेत.
त्या खालील आलेखात समाविष्ट आहेत:
|
|
HCWs
|
|
1st Dose
|
|
99,96,113
|
|
2nd Dose
|
|
68,94,206
|
|
FLWs
|
|
1st Dose
|
|
1,63,86,094
|
|
2nd Dose
|
|
87,28,340
|
|
Age Group 18-44 years
|
|
1st Dose
|
|
3,18,51,951
|
|
2nd Dose
|
|
3,18,313
|
|
Age Group 45 to 60 years
|
|
1st Dose
|
|
7,26,04,407
|
|
2nd Dose
|
|
1,15,39,053
|
|
Over 60 years
|
|
1st Dose
|
|
6,12,98,568
|
|
2nd Dose
|
|
1,94,41,315
|
|
Total
|
|
23,90,58,360
एचएफडब्ल्यू / कोविड राज्यनिहाय स्थिती / 9 जून 2021/2
S.Tupe/S.Patgaonkar/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
पेट्रोलियम आणि नैसर्गिक वायू मंत्रालय
प्रधानमंत्री उज्ज्वला योजनेंतर्गत 7 कोटी 23 लाख जोडण्या
उत्तरप्रदेशला सर्वाधिक 1,30,81,084, तर महाराष्ट्रात 40,86,878
नवी दिल्ली, 24 जून 2019
एलपीजी जोडणी नसलेल्या गरीब कुटुंबांसाठी प्रधानमंत्री उज्जवला योजना असून, कुटुंबातल्या प्रौढ महिलेच्या नावाने एलपीजी जोडणी दिली जाते. योजनेसाठी www.pmujjwalayojana.com हे संकेतस्थळ विकसित करण्यात आले आहे. तसेच योजनेची चौकशी, तक्रारी आणि सूचनांसाठी 18002666696 हा टोल फ्री नंबर आहे. पेट्रोलिअम आणि नैसर्गिक गॅस मंत्री धर्मेंद्र प्रधान यांनी आज लोकसभेत लेखी उत्तरात ही माहिती दिली. योजनेंतर्गत महाराष्ट्रात 19 जून 2019 पर्यंत 40,86,878 जोडण्या देण्यात आल्या आहेत. सर्वाधिक जोडण्या उत्तरप्रदेश 1,30,81,084, बिहार 79,29,510, तर मध्य प्रदेश 64,70,761 जोडण्या देण्यात आल्या.
B.Gokhale/S.Kakade/D.Rane
(Visitor Counter : 128
कृषी मंत्रालय
भारतीय कृषी संशोधन परिषदेच्या 113 संस्था आणि 700 पेक्षा जास्त कृषी विज्ञान केंद्रांमध्ये ‘स्वच्छता मोहिम तसेच सरकारी कारभारातील प्रलंबित कामे कमी करण्याबाबतच्या मोहिमेवर कृषी संशोधन आणि शिक्षण विभागाचा विशेष भर
"स्वच्छता आणि सरकारी कारभारातील प्रलंबित कामे कमी करणे" यावर लक्ष केंद्रित करून केंद्र सरकारने 2 ऑक्टोबर ते 31 ऑक्टोबर 2022 या कालावधीत विशेष मोहीम 2.0 ची घोषणा केली आहे. ही मोहिम, सरकारी कार्यालयांमधील संदर्भ  वेळेत निकाली काढण्याचे आणि कार्यालयीन क्षेत्र स्वच्छ राखण्याचे महत्त्व अधोरेखित करते.
या मोहिमेंतर्गत, कृषी संशोधन आणि शिक्षण विभाग आणि त्यांच्या तसेच आणि स्वायत्त संस्थांच्या क्षेत्रीय/बाह्य कार्यालयांवर विशेष लक्ष दिले जाते आहे. विभागांतर्गत स्वायत्त संस्था असणाऱ्या भारतीय कृषी संशोधन परिषदेच्या सर्व 113 संस्था आणि 700 पेक्षा जास्त कृषी विज्ञान केंद्रे, या विशेष मोहीम 2.0 मध्ये सहभागी होत आहेत. या मोहिमेंतर्गत खासदार/अति महत्वाच्या व्यक्तींच्या प्रलंबित संदर्भाबरोबरच, सार्वजनिक तक्रारी, नको असलेल्या फाईल आणि नोंदी निकाली काढतानाच गांडूळ खत प्रकल्पाच्या माध्यमातून कृषी कचरा व्यवस्थापनासाठी गावे दत्तक घेणे, स्वच्छतेबाबत जनजागृती कार्यक्रम राबवणे, पीक अवशेषांचे व्यवस्थापन, कचरा आणि संपत्ती यावर आधारित तंत्रज्ञानाचे प्रात्यक्षिक, शेतकऱ्यांना सोबत घेऊन गावाच्या स्वच्छतेचा कार्यक्रम, स्वच्छतेशी संबंधित विविध विषयांवर शालेय मुलांचे मार्गदर्शन करण्यासाठी विविध उपक्रमांचे आयोजन देखील केले जाते आहे.
या मोहिमेदरम्यान कृषी विज्ञान केंद्रातर्फे वर नमूद केलेल्या संबंधित क्षेत्रात एकूण 7,215 उपक्रम हाती घेण्यात आले आहेत. या उपक्रमांमध्ये कृषी विज्ञान केंद्राचे कर्मचारी, शेतकरी, नागरीक, शालेय विद्यार्थी आणि इतर मान्यवर असे 3 लाखांपेक्षा जास्त लोक सहभागी झाले. कृषी विज्ञान केंद्राच्या परिसराबरोबरच गावे, शाळा आणि इतर सार्वजनिक ठिकाणी आयोजित केलेल्या स्वच्छता संबंधी सुमारे 2,170 जनजागृती कार्यक्रमांमध्ये सुमारे 46,000 लाभार्थी सहभागी झाले.
कृषी विज्ञान केंद्रातर्फे पीक अवशेष व्यवस्थापनाशी संबंधित एकूण 519 उपक्रम राबविण्यात आले. गांडूळ खत तंत्रज्ञानाचा वापर करून कृषी कचरा व्यवस्थापनाला प्रोत्साहन देण्यासाठी एकूण 639 गावे दत्तक घेण्यात आली, या उपक्रमात सुमारे 21,437 जण सहभागी झाले.
सुमारे 1,229 गावांमध्ये स्वच्छता उपक्रम राबविण्यात आला. त्यात शाळकरी बालकांबरोबर, शेतकरी आणि समाजातील इतर सदस्य असे साधारण 20,000 लोक सहभागी झाले. सुमारे 585 उपक्रमांच्या माध्यमातून सुमारे 14,700 शालेय विद्यार्थ्यांना स्वच्छतेशी संबंधित विविध विषयांवर मार्गदर्शन करण्यात आले. कार्यालय आणि परिसराची स्वच्छता करण्याच्या तसेच आणि भंगाराची विल्हेवाट लावण्याच्या कामी, कृषी विज्ञान केंद्रांचे एकूण 5,496 सदस्य 1,130 विविध उपक्रमांच्या माध्यमातून सहभागी झाले.
भूविज्ञान मंत्रालय
बंगालच्या उपसागरावरील कमी दाबाच्या पट्ट्याची तीव्रता वाढली
नवी दिल्ली, 12 ऑक्टोबर 2020
भारतीय हवामानखात्याच्या चक्रीवादळ इशारा विभागानुसार, पश्चिम मध्य बंगालच्या उपसागरात निर्माण झालेला कमी दाबाचा पट्टा पश्चिम-उत्तर पश्चिमेकडे सरकला असून त्याची तीव्रता वाढली आहे. यामुळे दक्षिण कोकण आणि गोवा, दक्षिण मध्य महाराष्ट्र, मराठवाडा, कर्नाटकात मुसळधार पावसाचा इशारा देण्यता आला आहे.
13 ऑक्टोबर रोजी मुसळधार  पाऊस दक्षिण कोकण आणि गोवा, मध्य महाराष्ट्र, मराठवाडा आणि विदर्भात होईल. तर, 14 ऑक्टोबर रोजीसुद्धा मुसळधार  एवढा पाऊस कोकण आणि गोवा, दक्षिण मध्य महाराष्ट्र आणि मराठवाड्यात होण्याची शक्यता आहे.
हवामानखात्याचे स्थितीवर सातत्याने लक्ष आहे आणि संबंधित राज्य सरकारांना नियमितपणे माहिती दिली जात आहे.
अधिक माहितीसाठी www.rsmcnewdelhi.imd.gov.in, www.imd.gov.in या संकेतस्थळाला भेट द्या
|
|
Date/Time
|
|
Position

|
|
Maximum sustained surface
wind speed 
|
|
Category of cyclonic disturbance
|
|
12.10.20/1130
|
|
15.9/84.8
|
|
50-60 gusting to 70
|
|
Deep Depression
|
|
12.10.20/2330
|
|
16.7/83.1
|
|
55-65 gusting to 75
|
|
Deep Depression
|
|
13.10.20/1130
|
|
17.1/81.7
|
|
45-55 gusting to 65
|
|
Depression
|
|
13.10.20/2330
|
|
17.5/80.3
|
|
25-35 gusting to 45
|
|
Well marked lowM.Chopade/S.Thakur/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 177
पंतप्रधान कार्यालय
राज्यपालांच्या 49 व्या परिषदेच्या उद्घाटन सत्रात पंतप्रधानांचे संबोधन
(नवी दिल्ली, 4 जून 2018
राष्ट्रपती भवनात आयोजित राज्यपालांच्या 49 व्या परिषदेच्या उद्घाटन सत्राला पंतप्रधान नरेंद्र मोदी यांनी आज संबोधित केले.
केंद्र सरकारच्या विविध विकास योजना आणि उपक्रमांचा लाभ सर्वसामान्य नागरिकांना घेता यावा, यासाठी राज्यपालांनी आपल्या आयुष्यातील विविध अनुभवांचा वापर कशा प्रकारे करावा याबाबत पंतप्रधानांनी मार्गदर्शन केले. देशाच्या संघराज्य प्रधान रचनेत आणि वैधानिक चौकटीत राज्यपालांची भूमिका महत्त्वाची असल्याचे पंतप्रधान म्हणाले.
शिक्षण, क्रिडा आणि वित्त समावेशक अशा क्षेत्रासाठीच्या शासकीय उपक्रमांपासून आदिवासी समाजाला अधिकाधिक लाभ मिळावा यासाठी आदिवासी प्रधान राज्यांच्या राज्यपालांनी विशेष प्रयत्न केले पाहिजेत, असे पंतप्रधानांनी सांगितले. देशाच्या स्वातंत्र्य चळवळीत या आदिवासी समाजाने महत्त्वाची भूमिका बजावली आहे. त्यामुळे डिजिटल संग्रहालयासाठी उपक्रमांच्या माध्यमातून त्यांच्या कार्याची दखल आणि नोंद घेतली जावी, अशी अपेक्षा पंतप्रधानांनी व्यक्त केली.
राज्यपाल हे राज्यांमधल्या विद्यापीठांचे कुलपतीही असतात. 21 जून 2018 रोजी आंतरराष्ट्रीय योग दिनी युवकांमध्ये योगाविषयी जागृती निर्माण करण्याची संधी साधली पाहिजे, असे ते म्हणाले. महात्मा गांधी यांची 150 वी जयंती साजरी करण्यासाठी विद्यापीठांमध्ये विविध उपक्रम राबवले जावे, असे पंतप्रधान म्हणाले.
विकासासाठी उत्सुक असणाऱ्या जिल्ह्यांच्या संदर्भात राष्ट्रीय पोषण मोहीम, गावांचे विद्युतीकरण आणि विकासाचे मापदंड अशा बाबी विकास घडवून आणण्याच्या कामी संकल्पना म्हणून वापरण्यात आल्याचे पंतप्रधानांनी नमूद केले. प्रथमच विद्युतीकरण झालेल्या गावांमध्ये राज्यपालांनी भेट द्यावी आणि विद्युतीकरणाच्या लाभांचे साक्षीदार व्हावे, अशी सूचना त्यांनी केली.
14 एप्रिलपासून सुरू झालेल्या ग्रामस्वराज अभियानाच्या माध्यमातून 16 हजारपेक्षा जास्त गावांमध्ये केंद्र सरकारच्या 7 महत्त्वपूर्ण योजनांच्या अंमलबजावणीला सुरूवात झाली. जनभागीदारीच्या माध्यमातून या गावाच्या सात समस्या सोडवण्यात आल्या. 15 ऑगस्टपर्यंत ग्रामस्वराज अभियानाचा लाभ आणखी 65 हजार गावांपर्यंत पोहोचवण्यात येणार असल्याची माहिती पंतप्रधानांनी दिली.
पुढच्यावर्षी होणाऱ्या राज्यपालांच्या 50व्या परिषदेच्या आयोजनाला तातडीने सुरूवात व्हावी, अशी सूचना पंतप्रधानांनी केली. त्यामुळे हा वार्षिक उपक्रम अधिक फलदायी होईल, असे मत त्यांनी व्यक्त केले.
S.Tupe/M.Pange/P.Kor
आरोग्य आणि कुटुंब कल्याण मंत्रालय
अकरा राज्ये/केंद्रशासित प्रदेशांमध्ये 19 जून 2022 पासून पोलिओ निम-राष्ट्रीय लसीकरण दिवसाचे आयोजन
फिरत्या आणि संक्रमण पथकांद्वारे केन्द्रांवर तसेच घरोघरी जाऊन 5 वर्षांखालील सुमारे 3.9 कोटी मुलांना पोलिओ लस देण्याचे लक्ष्य
मुलांना अतिरिक्त संरक्षण देण्यासाठी, केन्द्र सरकारने त्याच्या नियमित लसीकरण कार्यक्रमात टोचण्यायोग्य निष्क्रिय पोलिओ विषाणू लस आणली आहे
अकरा राज्ये/केंद्रशासित प्रदेशांमध्ये 19 जूनपासून वर्ष 2022 च्या पहिल्या पोलिओ निम-राष्ट्रीय लसीकरण दिवसाचे आयोजन केले जात आहे. या अंतर्गत बिहार, चंदीगड, दिल्ली, गुजरात, हरियाणा, झारखंड, महाराष्ट्र, पंजाब, राजस्थान, उत्तराखंड आणि पश्चिम बंगाल या राज्यांमधे पोलिओ लस दिली जाईल.
अभियानादरम्यान फिरत्या आणि संक्रमण पथकांद्वारे केन्द्रांवर तसेच घरोघरी जाऊन 5 वर्षांखालील सुमारे 3.9 कोटी मुलांना पोलिओ लस  देण्याचे लक्ष्य ठेवले आहे. केन्द्र सरकारने, मुलांना अतिरिक्त संरक्षण देण्यासाठी, त्याच्या नियमित लसीकरण कार्यक्रमात टोचण्यायोग्य निष्क्रिय पोलिओ विषाणू लसही आणली आहे.
जागतिक आरोग्य संघटनेच्या दक्षिण-पूर्व आशिया क्षेत्रातील इतर 10 देशांसह भारताला 27 मार्च 2014 रोजी पोलिओमुक्त प्रमाणपत्र देण्यात आले. देशात पोलिओचा शेवटचा रुग्ण 13 जानेवारी 2011 रोजी पश्चिम बंगालच्या हावडा येथे नोंदवला गेला.
जागतिक स्तरावर, अफगाणिस्तान आणि पाकिस्तान या दोन देशांमध्ये पोलिओ अजूनही आहे. भारताला "पोलिओमुक्त" प्रमाणित केले गेले असले तरी, विषाणू देशाबाहेरुन येण्याचा धोका किंवा लस-व्युत्पन्न पोलिओ विषाणूचा उदय जागतिक निर्मूलन होईपर्यंत कायम आहे. उच्च लोकसंख्येची प्रतिकारशक्ती राखण्याची आणि देशातील संवेदनशील पाळत ठेवण्याची गरज ती अधोरेखित करते.
सार्वत्रिक लसीकरण कार्यक्रमा अंतर्गत  अतिरिक्त लसींचा अंतर्भाव करून भारत आपल्या मुलांचे अधिकाधिक लस-प्रतिबंधक रोगांपासून  संरक्षण करण्यासाठी प्रयत्न करत आहे. अशात, सर्व लसी देशातील प्रत्येक मुलापर्यंत पोहोचणे महत्त्वाचे आहे. राष्ट्रीय पोलिओ कार्यक्रमांतर्गत शिकलेले धडे आणि तयार केलेली प्रणाली, नियमित लसीकरण मजबूत करण्यासाठी आणि 90% पेक्षा जास्त पूर्ण लसीकरण व्याप्ती प्राप्त करण्यासाठी वापरली जात आहे.
राज्य सरकारे आणि जागतिक आरोग्य संघटना, युनिसेफ, रोटरी इंटरनॅशनल आणि इतर भागीदारांनी पोलिओ निर्मूलनातच नव्हे तर नियमित लसीकरण उपक्रमाचा दर्जा उंचावण्यातही महत्त्वपूर्ण भूमिका बजावली आहे.
आपल्या 5 वर्षांपेक्षा कमी वयाच्या मुलांचे पोलिओ लसीकरण करून घ्यावे असे आवाहन सर्व पालकांना करण्यात येत आहे.
पेट्रोलियम आणि नैसर्गिक वायू मंत्रालय
एलपीजी ग्राहकांसाठी मिस कॉल सेवा सुविधा
तेल विपणन कंपन्यांनी एलपीजी रिफिल बुकिंगसाठी मिस कॉल सुविधा सुरू केली आहे. मिस कॉल सुविधेसाठी मोबाईल नंबरचा तपशील खालीलप्रमाणे आहेः
आयओसीएल - 8454955555
बीपीसीएल - 7710955555
एचपीसीएल - 9493602222
केंद्रीय पेट्रोलियम व नैसर्गिक वायू मंत्री धर्मेंद्र प्रधान यांनी राज्यसभेत आज लेखी उत्तरात ही माहिती दिली.
Jaydevi PS/V.Joshi/P.Kor
सामाजिक न्याय आणि सबलीकरण मंत्रालय
केंद्रीय सामाजिक न्याय आणि सक्षमीकरण मंत्री डॉ. वीरेंद्र कुमार यांच्या हस्ते“स्माइल-75 या उपक्रमाचा प्रारंभ
भिकारी आणि निराधार यांच्याशी निगडित समस्यांचे निराकरण करण्यासाठी भारत सरकारची 'स्माइल' ही सर्वसमावेशक योजना
भीक मागून उपजीविका करण्यामध्ये गुंतलेल्या व्यक्तींचे “स्माइल-75” उपक्रमांतर्गत, महत्त्वाच्या 75 महानगरपालिकांमध्ये स्वातंत्र्याच्या अमृत महोत्सवानिमित्त होईल सर्वसमावेशक पुनर्वसन
नवी दिल्ली, 12 ऑगस्ट 2022
भीक मागून उपजीविका करण्यामध्ये गुंतलेल्या व्यक्तींचे सर्वसमावेशक पुनर्वसन करण्यासाठी भारत सरकारच्या सामाजिक न्याय आणि सक्षमीकरण मंत्रालयाने स्वातंत्र्याच्या अमृत महोत्सवानिमित्त “स्माइल: उपजीविकेसाठी उपेक्षित व्यक्तींसाठी समर्थन”या उपक्रमांतर्गत 75 महानगरपालिकांची निवड केली आहे. “स्माइल-75 इनिशिएटिव्ह” असे नाव या उपक्रमास दिले गेले आहे.
केंद्रीय सामाजिक न्याय आणि सक्षमीकरण मंत्री डॉ. वीरेंद्र कुमार यांनी आज नवी दिल्लीतील निजामुद्दीन मेट्रो स्टेशनजवळील शेल्टर होम  येथे “स्माइल-75 इनिशिएटिव्ह” ची सुरुवात केली. निवड करण्यात आलेल्या 75 महानगरपालिका, 'भिकारी' या विषयातील तज्ञ आणि काही प्रख्यात स्वयंसेवी संस्था ऑनलाइन आणि ऑफलाइन पद्धतीने या देशव्यापी उपक्रमामध्ये सहभागी होतील.
स्माइल-75 उपक्रमांतर्गत, स्वयंसेवी संस्था आणि इतर भागधारकांच्या सहकार्याने पंचाहत्तर महानगरपालिका पुनर्वसन, वैद्यकीय सुविधांची तरतूद, समुपदेशन, जागरूकता,कौशल्य विकास, आर्थिक संबंध यावर लक्ष केंद्रित करून भीक मागून उपजीविका करणाऱ्या व्यक्तींसाठी अनेक व्यापक कल्याणकारी उपाययोजनांचा वापर करतील.
सामाजिक न्याय आणि सक्षमीकरण मंत्रालयाने 2025-26 पर्यंत आगामी वर्षांसाठी "स्माइल" प्रकल्पासाठी एकूण 100 कोटी रुपये उपलब्ध करून दिले आहेत. या प्रकल्पाद्वारे मंत्रालयाने या कार्यात गुंतलेल्यांचे सर्वांगीण पुनर्वसन करण्यासाठी एक यंत्रणा विकसित करण्याचे नियोजन केले आहे. एक असा भारत निर्माण करणे जिथे जगण्यासाठी आणि मूलभूत गरजा पूर्ण करण्यासाठी कोणत्याही व्यक्तीला भीक मागण्यास भाग पाडले जाणार नाही हे या उपक्रमाचे उद्दिष्ट आहे.
आपली शहरे आणि नगरपालिका क्षेत्रे भीकमुक्त करणे आणि भीक मागून उपजीविका करणाऱ्या व्यक्तींचे विविध भागधारकांच्या समन्वयित कृतीद्वारे सर्वसमावेशक पुनर्वसन करण्यासाठी धोरण तयार करणे हे या उपक्रमात समाविष्ट आहे. सामाजिक न्याय आणि सक्षमीकरण मंत्रालयाने या कायम भेडसावत असलेल्या सामाजिक समस्येचे निराकरण करण्यासाठी स्थानिक नागरी संस्था,नागरी संघटना आणि गैर-सरकारी संस्थांची महत्त्वपूर्ण भूमिका समजून घेऊन हे पाऊल उचलले आहे.
S.Patil/G.Deoda/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 415
आयुष मंत्रालय
अखिल भारतीय आयुर्वेद संस्थेमध्ये जगातील पहिली बायो बँक ऑफ आयुर्वेद स्थापन करण्यासाठी सर्वतोपरी सहाय्याचे आयुष मंत्र्यांचे आश्वासन
नवी दिल्ली, 8 ऑगस्ट 2021
केंद्रीय आयुष मंत्री श्री सर्बानंद सोनोवाल आणि आयुष राज्यमंत्री डॉ. मुंजापारा महेंद्रभाई यांनी रविवारी अखिल भारतीय आयुर्वेद संस्थेला भेट दिली आणि तेथील बहुउद्देशीय योग सभागृह आणि मिनी प्रेक्षागाराचे उदघाटन केले. दोन्ही मंत्र्यांनी अखिल भारतीय आयुर्वेद संस्थेने  केलेल्या कार्याची प्रशंसा केली आणि संस्थेला जगातील सर्वोत्तम आयुर्वेद संस्था बनवण्याच्या तिच्या पुढील विकासासाठी पूर्ण सहाय्य करण्याचे आश्वासन दिले. संस्थेच्या भविष्यातील योजनेचे कौतुक करताना, श्री सर्बानंद सोनोवाल यांनी एआयआयए येथे आयुर्वेदाची जगातील पहिली बायो-बँक स्थापन करण्यासाठी सर्वतोपरी मदत करण्याचे आश्वासन दिले.
दोन्ही मंत्र्यांना एआयआयए येथे असलेल्या विविध सुविधा दाखवण्यात आल्या आणि त्यांनी संस्थेतील वैशिष्ट्यपूर्ण कार्याची माहिती जाणून घेण्याची उत्सुकता दाखवली. श्री सर्बानंद यांनी एआयआयएचे संचालक प्रा.डॉ.तनुजा नेसारी यांना त्यांच्या संशोधनावर अधिकाधिक भर देण्यासह ते लोकांपर्यंत स्थानिक भाषांमधून पोहोचवायला हवे ,अशी अपेक्षा व्यक्त केली.
एआयआयएमधील सर्वंकष उपचारांच्या दृष्टिकोनाचे कौतुक करताना, राज्यमंत्री डॉ. मुंजापारा महेंद्रभाई यांनी त्यांना एकात्मिक आणि समग्र उपचारांवर लक्ष केंद्रित करण्याचा सल्ला दिला.
दोन्ही मंत्र्यांनी संस्था, कोविड आरोग्य केंद्र आणि कोविड चाचणी केंद्राच्या उपक्रमांबाबत समाधान व्यक्त केले.
S.Thakur/S.Patgaonkar/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 233
पंतप्रधान कार्यालय
ऑस्ट्रेलियाच्या पंतप्रधानांनी केला भारताच्या पंतप्रधानांना दूरध्वनी
नवी दिल्ली, 24 मे 2019
ऑस्ट्रेलियाचे पंतप्रधान स्कॉट मॉरिसन यांनी 23 मे 2019 रोजी पंतप्रधान नरेंद्र मोदी यांना दूरध्वनी केला आणि 17 व्या लोकसभा निवडणुकांमध्ये मिळालेल्या यशाबद्दल त्यांचे अभिनंदन केले.
ऑस्ट्रेलियाबरोबरचे संबंध अधिक दृढ करायला भारत महत्व देत असल्याचे पंतप्रधानांनी सांगितले. भारत आणि ऑस्ट्रेलिया दोन्ही बळकट लोकशाही आहेत. वाढते आर्थिक संबंध, वाढता उच्चस्तरीय संवाद आणि दोन्ही देशातल्या नागरिकांमधले संबंध यामुळे आपल्या संबंधांना मिळालेली गती पुढेही अशीच राहील, असे पंतप्रधान म्हणाले.
ऑस्ट्रेलियात अलीकडेच झालेल्या निवडणुकांमध्ये पंतप्रधान मॉरीसन यांच्या मार्गदर्शनाखाली त्यांच्या लिबरल-नॅशनल कोइलिशन पक्षाला मिळालेल्या यशाबद्दल पंतप्रधानांनी त्यांचे अभिनंदन केले. तसेच पंतप्रधान मॉरिसन यांना भारत भेटीचे पुन्हा आमंत्रण दिले.
M.Chopade/S.Kakade/D.Rane
(Visitor Counter : 68
शिक्षण मंत्रालय
संजय धोत्रे यांनी भारतीय माहिती तंत्रज्ञान संस्था  श्री सिटी चित्तूर यांच्या दीक्षांत समारंभाला संबोधित केले
नवी दिल्ली, 30 जून 2021
शिक्षण राज्यमंत्री संजय धोत्रे यांनी आज भारतीय माहिती तंत्रज्ञान संस्था  श्री सिटी चित्तूरच्या दीक्षांत समारंभात विद्यार्थ्यांना व्हर्चुअली संबोधित केले. आयआयआयटी श्री सिटीचे प्रशासकीय मंडळाचे अध्यक्ष बालसुब्रमण्यम यावेळी उपस्थित होते. दीक्षांत समारंभादरम्यान संगणक विज्ञान व अभियांत्रिकीचे 164 विद्यार्थी आणि इलेक्ट्रॉनिक्स आणि कम्युनिकेशन अभियांत्रिकीच्या 97 विद्यार्थ्यांसह एकूण 261 विद्यार्थ्यांना पदव्या देण्यात आल्या. यामध्ये दोन्ही शाखांमधील 28 ऑनर्स विद्यार्थ्यांचा समावेश आहे.
धोत्रे म्हणाले की राष्ट्रीय शैक्षणिक धोरण 2020 चे उद्दीष्ट भारताला जागतिक ज्ञान महासत्ता बनवणे हे आहे. विद्यार्थ्यांमध्ये वैज्ञानिक रुची, तर्कशुद्ध आणि विश्लेषणात्मक विचार विकसित करण्याचा प्रयत्न करणे, 21 व्या शतकातील ज्ञान आणि कौशल्यानी विद्यार्थ्यांना समृद्ध करण्याबरोबरच मानवतेची मूल्ये जोपासलेले व्यक्तिमत्व विकसित करणे हे आहे. ते पुढे म्हणाले की, आपले विद्यार्थी केवळ अव्वल दर्जाचे विद्यार्थी होणार नाहीत, तर ते हा देश आणि जगाचे उच्च-दर्जाचे नागरिकही बनतील.
तंत्रज्ञानाचे महत्त्व सांगताना धोत्रे यांनी विद्यार्थ्यांना सामान्य माणसाच्या समस्या सोडवण्यासाठी, शेतीची कार्यक्षमता सुधारण्यासाठी आणि त्यांचे उत्पन्न सुधारण्यासाठी तसेच ऊर्जा सुरक्षेची हमी, कार्यक्षम मार्गाने प्रत्येक घरात पाईपद्वारे पाणीपुरवठा सुनिश्चित करण्यासाठी या तंत्रज्ञानाचा कसा उपयोग करता येईल याचा शोध घेण्याचे आवाहन केले;
ते म्हणाले की संपूर्ण जगाच्या अर्थव्यवस्थेचा कायापालट करण्यात तंत्रज्ञान मोठी भूमिका बजावत आहे. पाच ट्रिलियन डॉलरच्या अर्थव्यवस्थेचे उद्दीष्ट साध्य करण्यासाठी काम करत असताना, भारत डिजिटल अर्थव्यवस्थेच्या सामर्थ्यावर सक्रियपणे लक्ष केंद्रित करत आहे. ते पुढे म्हणाले की, या नवीन भारताला समस्यांवर स्मार्ट उपाय शोधणाऱ्या तरूण तंत्रज्ञाची आवश्यकता आहे. त्यांनी विद्यार्थ्यांना आपली भूमिका बजावण्याचे आणि डिजिटल तंत्रज्ञानाच्या प्रत्येक क्षेत्रात आपल्या देशाला जागतिक नेतृत्व बनवण्यात हातभार लावण्याचे आवाहन केलेM.Chopade/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 167
वाणिज्य आणि उदयोग मंत्रालय
सिक्कीमची समृध्द सेंद्रीय शेती जगासमोर आणणारी B20 परिषद उद्यापासून गंगटोक इथे सुरु होणार
नवी दिल्ली, 14 मार्च 2023
सिक्कीममध्ये गंगटोक इथे उद्यापासून 17 मार्चपर्यंत होणाऱ्या तिसऱ्या B20 परिषदेच्या माध्यमातून सिक्कीमची बहरलेली सेंद्रीय शेती जगासमोर प्रामुख्याने प्रदर्शित केली जाईल. या परिषदेत पर्यटन, आदरातिथ्य आणि औषध निर्माण या क्षेत्रांतील बहुपक्षीय व्यवसाय भागीदारीच्या संधींवरही भर दिला जाईल.
उद्योग आणि अंतर्गत व्यापार प्रोत्साहन विभागाने  ईशान्य प्रदेशात चार B20 परिषदांचे आयोजन केले असून, या भागातील सुप्त क्षमता आणि संधी प्रकाशात आणणे, हे याचे उद्दिष्ट आहे. यापूर्वी इम्फाळ आणि ऐझवाल येथे यापैकी दोन परिषदा आयोजित करण्यात आल्या असून, तिसरी परिषद गंगटोक इथे आणि चौथी कोहिमा इथे होणार आहे.
वाणिज्य आणि उद्योग मंत्रालया अंतर्गत, डीपीआयआयटीच्या वरिष्ठ सल्लागार, रूपा दत्ता यांनी आज पत्रकार परिषदेत बिझनेस 20, अर्थात व्यवसाय 20 आणि त्याच्या कार्य पद्धतीबद्दल तपशीलवार सादरीकरण केले. गंगटोक, सिक्कीम इथल्या आगामी B20 परिषदेवर विशेष लक्ष केंद्रित करून, B20 मधील महत्त्वाच्या कार्यक्रमांचे वेळापत्रकही यावेळी सादर करण्यात आले. सिक्कीम इथले B20 परिषदेचे आयोजन, राज्याची समृध्द सेंद्रिय शेती जगासमोर प्रदर्शित करण्याच्या दृष्टीने महत्वाचे ठरेल.
स्टार्टअप 20 इंडिया चे अध्यक्ष आणि अटल इनोव्हेशन मिशन, नीती आयोगाचे मिशन संचालक, डॉ. चिंतन वैष्णव यांनी स्टार्टअप 20 वर एक सादरीकरण दिले. भारताच्या 2023 अध्यक्षपदा अंतर्गत, हा नवीन अधिकृत प्रतिबद्धता गट आहे. त्यांनी सांगितले की गंगटोकमधील स्टार्टअप 20 जागतिक स्टार्ट अप परिसंस्था मजबूत करण्याच्या उपायांवर विचार करेल, ज्यामध्ये भारत तिसऱ्या क्रमांकाचा सर्वात सामर्थ्यवान देश म्हणून उदयाला आला आहे.
G20 चे दोन ट्रॅक आहेत- शेर्पा ट्रॅक आणि फायनान्स ट्रॅक. शेर्पा ट्रॅक मध्ये 13 कार्यकारी गट आणि 11 प्रतिबद्धता गट आहेत. व्यवसाय 20 ची स्थापना 2010 मध्ये झाली असून, तो जागतिक व्यापारी समुदायाचा समावेश असलेला अधिकृत G20 संवाद मंच आहे. आर्थिक वृद्धी आणि विकासाला चालना देण्यासाठी प्रत्येक अध्यक्षपदाच्या प्राधान्यक्रमांवर ठोस कृती करता येण्याजोग्या धोरण शिफारसी देणे, हे B20 चे उद्दिष्ट आहे. B20 मध्ये एकूण 100 बैठका आयोजित करण्यात आल्या असून, यापैकी प्रत्यक्ष बैठकांची संख्या 65 आहे आणि हायब्रिड, अर्थात ऑफलाईन-ऑनलाईन माध्यमातील बैठकांची संख्या 35 आहे.
भारताच्या G20 अध्यक्षतेखाली, स्टार्टअप 20 ची स्थापना करण्यात आली आहे. जागतिक स्टार्टअप परीसंस्थेच्या भागधारकांसाठी हा संवाद मंच असून, G20 नेत्यांसह उद्योजकांसमोरची आव्हाने मांडण्यासाठी जगातिक स्टार्टअप परीसंस्थेचे प्रतिनिधित्व करणे, हे याचे उद्दिष्ट आहे. स्टार्ट-अप 20 प्रतिबद्धता गटाच्या एकूण 60 बैठका होणार असून, त्यापैकी 5 बैठका प्रत्यक्ष होणार आहेत. सिक्कीम मध्ये गंगटोक इथे 18-19 मार्च 2023 रोजी स्टार्टअप 20 हा कार्यक्रम आयोजित करण्यात आला आहे.
B20 ची प्रमुख परिषद 26-27 ऑगस्ट 2023 दरम्यान नवी दिल्ली येथे होणार आहे आणि 2-4 जुलै 2023 दरम्यान गुरुग्राममध्ये स्टार्टअप 20 ची प्रमुख परिषद होणार आहे.
N.Chitale/R.Agashe/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 95